Forlagsredaktør vurderer å blåse Treholt-kilde
Boken «Forfalskningen» ble gitt ut på Publicom forlag i 2010. Her la forfatter Geir Selvik Malthe-Sørenssen frem alvorlige påstander om fabrikkering av bevis og falske forklaringer i Treholt-saken. Kilden var angivelig en pensjonert tjenestemann i Politiets overvåkningstjeneste (POT). VGs avsløring av Malthe-Sørenssens juks gjør at forlagsredaktør Kjetil Kristoffersen nå åpner for å fortelle hvem kilden er. – Jeg vurderer å offentliggjøre kilden. Jeg må en samtale med Arne og Stabell om det. Det er veldig uvanlig, men denne saken er veldig uvanlig. Den eneste grunnen til å gjøre det, er å underbygge Arne Treholts troverdighet og sak, sier Kristoffersen til VG. Bakgrunn: Les hele historien om Treholt-bløffen Han røper samtidig hittil ukjente detaljer om den angivelige PST-kilden: – Det Geir Malthe-Sørenssen sa til oss, var at kilden har hatt en posisjon i samfunnet som gjør at han har ekstremt mye å tape på å si det. Men han følte at urett er begått mot Arne Treholt. Da ville han likevel fortelle det, men ikke stå frem.Forlagsredaktøren sier videre at mannen, som nå skal være død, er et «et navn i norsk historie». – Er du redd for at det kan være løgn? – Jeg kan aldri si 100 prosent sikkert at det ikke er løgn. Men med tanke på alt det andre vi hadde, er det en ganske logisk kilde. Det er ikke en hvem som helst, det er en kilde i de indre kretser som hadde grunnlag for å fortelle det han fortalte. – Men det er ingen andre enn Malthe-Sørenssen som har snakket med kilden? – Nei, i denne saken er det nok ikke det. Hør opptakene: Avlyttet: Her er de ukjente samtaleneKjetil Mæland, som var medforfatter til boken Forfalskningen», synes det er vondt å lese om VGs avsløringer. – Dette er skuffende, selvfølgelig, sier Mæland til VG fredag kveld. Han ble engasjert i Geir Selvik Malthe-Sørenssens bokprosjekt om Treholt-saken i innspurten av arbeidet. – Vet du hvem bokkilden er? – Jeg har hørt navnet, men jeg vil ikke si det. Jeg håper at det er riktig, svarer medforfatteren. Opptakene som VG har fått tilgang til dokumenterer hvordan Malthe-Sørenssen instruerer en bruktbilselger fra Sverige til å utgi seg for å ha en jobb som gir ham tilgang til informasjon om spionsaken fra 80-tallet. Men svensken er ingen agent, og han besitter ikke informasjon som kan gjenåpne Treholt-saken. Alt er et spill. Les også: Treholt: Jeg forsøker å forstå hva som var Malthe-Sørenssens motiv Den hemmelige kilden er i virkeligheten en svensk mann som både er draps- og bedrageridømt. Les også: Derfor publiserer VG lydopptakene VG har i dag vært i kontakt med Malthe-Sørenssens advokat, Jonny Sveen. Han ønsker ikke å kommentere saken ytterligere.Mæland har ikke hørt gjennom lydopptakene når han snakker med VG, men han har registrert at Arne Treholts høyt betrodde advokat, Harald Stabell, har hørt materialet. – Når man kan sette spørsmålstegn ved denne personen ... kan man da sette spørsmålstegn ved kilden i boken vår? Det kan man, jo. Man kan stille spørsmål ved den personen som tok kontakt med Geir i 2006, sier Mæland. – Kjenner du identiteten til Malthe-Sørenssens oppdiktede etterretningsagent? – Jeg har også hørt om en agent og om samme informasjon som Stabell og Treholt, men jeg har aldri møtt ham, svarer Mæland. – Ba du om å få møte denne «agenten»? – Ja, men det passet ikke. Geir har hatt nok å stri med den siste tiden, svarer medforfatteren. – Hva tenker du VGs avsløring? – Det er vondt å lese, og det bryter med den Geir Selvik Malthe-Sørenssen som jeg kjenner. Jeg har aldri hatt grunn til å sette spørsmålstegn ved hans journalistikk ... Han var en dyktig journalist og dette landskapet stemmer dårlig med denne oppfatningen, sier Mæland. Se dokumentaren om hvordan bløffen foregikk:
Forlaget vurderer å navngi den angivelige PST-kilden i Geir Selvik Malthe-Sørenssens bok om Treholt.